text:
—
 Протокол от изпитването на спирачката
 Допълнение 4 —
 Протокол от изпитването на съвместимостта на устройството за управление на инерционната спирачка, задействането и спирачките на ремаркето
 13.
 Изисквания към изпитването на превозни средства, оборудвани със системи против блокиране на колелата
 Допълнение 1 —
 Обозначения и определения
 Допълнение 2 —
 Използване на сцеплението
 Допълнение 3 —
 Ефективност върху повърхности с различно сцепление
 Допълнение 4 —
 Метод за избор на повърхности с нисък коефициент на сцепление
 14.
 Условия на изпитване на ремаркета с електрически спирачни уредби
 Допълнение —
 Съвместимост на степента на спиране на ремаркето и на общото средно отрицателно ускорение на състава от влекач и ремарке (с товар и без товар)
 15.
 Метод на изпитване на спирачни накладки с инерционен динамометър
 16.
 Съвместимост между теглещи превозни средства и ремаркета по отношение на предаването на данни съгласно ISO11992
 17.
 Процедура на изпитване за оценка на функционалната съвместимост на превозни средства, оборудвани с линии за електрическо управление
 18.
 Специални изисквания, които следва да се прилагат към аспектите на безопасността на сложни електронни системи за управление на превозни средства
 19.
 Изпитване на ефективността на спирачните компоненти на ремарке
 Допълнение 1 —
 Образец на формуляр за протокол за проверка на спирачни камери с мембрана
 Допълнение 2 —
 Образец на формуляр за протокол за справка с резултати от изпитването на спирачни камери с мембрана
 Допълнение 3 —
 Образец на формуляр за протокол за проверка на пружинни спирачки
 Допълнение 4 —
 Образец на протокол за справка с резултати от изпитването на пружинни спирачки
 Допълнение 5 —
 Информационен документ за системата против блокиране на колелата на ремарке
 Допълнение 6 —
 Протокол от изпитването на системата против блокиране на колелата на ремарке
 Допълнение 7 —
 Информационен документ за функцията за регулиране на стабилността на превозното средство (ремаркето)
 Допълнение 8 —
 Протокол от изпитването на функцията за регулиране на стабилността на превозното средство (ремарке)
 Допълнение 9 —
 Обозначения и определения
 Допълнение 10 —
 Формуляр за изпитване при действителните условия на експлоатация, предписан в точка 4.4.2.9 от настоящото приложение
 Допълнение 11 —
 Информационен документ за функцията за регулиране на стабилността на превозното средство (моторното превозно средство)
 Допълнение 12 —
 Протокол от изпитването на функцията за регулиране на стабилността на превозното средство (моторно превозно средство)
 20.
 Алтернативна процедура за одобряване на типа на ремаркета
 Допълнение 1 —
 Метод за изчисляване височината на центъра на тежестта
 Допълнение 2 —
 Графика за проверка по точка 3.2.1.5 — полуремаркета
 Допълнение 3 —
 Графика за проверка по точка 3.2.1.6 — ремаркета със средна ос
 Допълнение 4 —
 Графика за проверка по точка 3.2.1.7 — ремаркета
 Допълнение 5 —
 Обозначения и определения
 21.
 Специални изисквания към превозни средства, оборудвани с функция за регулиране на стабилността на превозното средство
 Допълнение 1 —
 Използване на уреда за динамично симулиране на стабилност
 Допълнение 2 —
 Уред за динамично симулиране на стабилност и неговото утвърждаване
 Допълнение 3 —
 Протокол от изпитване с уред за симулиране на функцията за регулиране на стабилността на превозното средство
 22.
 Изисквания за електрическия/електронния спирачен инферфейс на автоматичен съединител
 1. ОБХВАТ
 1.1. Настоящото правило се прилага за


text:
превозни средства от категории M2, M3, N и O (1) по отношение на спирането (2).
 1.2. Настоящото правило не обхваща:
 1.2.1.
 превозни средства, чиято проектна скорост не надвишава 25 km/h;
 1.2.2.
 ремаркета, които не могат да бъдат прикачвани към моторни превозни средства, чиято проектна скорост надвишава 25 km/h;
 1.2.3.
 превозни средства, приспособени за управление от инвалиди.
 1.3. Оборудването, устройствата, методите и условията, които са изброени в приложение 1, не са обхванати от настоящото правило, като се спазват приложимите предписания от настоящото правило.
 2. ОПРЕДЕЛЕНИЯ
 За целите на настоящото правило:
 2.1.
 „Одобрение на превозно средство“ е одобрението на тип превозно средство по отношение на спирането.
 2.2.
 „Тип превозно средство“ е категория превозни средства, които не се различават по отношение на такива основни характеристики като:
 2.2.1.
 в случай на моторно превозно средство:
 2.2.1.1.
 категорията превозно средство (вж. точка 1.1 по-горе);
 2.2.1.2.
 максималната маса, определена в точка 2.16 по-долу;
 2.2.1.3.
 разпределението на масата между осите;
 2.2.1.4.
 максималната проектна скорост;
 2.2.1.5.
 различния тип спирачно оборудване, по-специално по отношение на наличието или липсата на спирачно оборудване за ремарке или наличието на електрическа уредба за рекуперативно спиране;
 2.2.1.6.
 броя и разположението на осите;
 2.2.1.7.
 типа двигател;
 2.2.1.8.
 броя предавки и предавателни числа;
 2.2.1.9.
 предавателното число на крайното задвижване;
 2.2.1.10.
 размерите на гумите.
 2.2.2.
 В случай на ремаркета:
 2.2.2.1.
 категорията превозно средство (вж. точка 1.1 по-горе);
 2.2.2.2.
 максималната маса, определена в точка 2.16 по-долу;
 2.2.2.3.
 разпределението на масата между осите;
 2.2.2.4.
 различния тип спирачно оборудване;
 2.2.2.5.
 броя и разположението на осите;
 2.2.2.6.
 размерите на гумите.
 2.3.
 „Спирачна уредба“ е съвкупността от части, чиято функция е да намалява постепенно скоростта на движещо се превозно средство или да го спре, или да го задържа неподвижно, ако вече е спряло; тези функции са посочени в точка 5.1.2. Уредбата се състои от орган за управление, задействане и самата спирачка.
 2.4.
 „Орган за управление“ е частта, задействана пряко от водача, за да предаде на задействането енергията, която е необходима за спиране или неговото управление. Тази енергия може да бъде мускулната енергия на водача или енергия от друг източник, управляван от водача, или комбинация от тези различни видове енергия.
 2.4.1.
 „Привеждане в действие“ е натискане и освобождаване на органа за управление.
 2.5.
 „Задействане“ е съвкупността от елементи, разположени между органа за управление и спирачката и осигуряващи функционална връзка между тях. Задействането може да бъде механично, хидравлично, пневматично, електрическо или комбинирано. Когато спирачното усилие се получава или подпомага от източник на енергия, независим от водача, запасът от енергия в уредбата е също така част от задействането.
 Задействането е разделено на две независими функции: орган за управление, задействане и задвижване. Навсякъде, където в настоящото правило терминът „задействане“ се използва самостоятелно, това означава едновременно „управление“ и „задвижване“. Линиите за управление и захранване между теглещите превозни средства и ремаркетата не трябва да бъдат разглеждани като части от задействането.
 2.5.1.
 „Управление“ е съвкупността от елементи на задействането, които управляват действието на спирачките, включително функцията на управление и необходимия запас(и) от енергия.
 2.5.2.
 „Задвижване“ е съвкупността от елементи, които подават към спирачките енергията, необходима за тяхното функциониране, включително запаса

type: contracts

jurisdiction: EU


text:
(запасите) от енергия, необходим за действието на спирачките.
 2.6.
 „Спирачка“ е онази част, в която се развиват силите, които се противопоставят на движението на превозното средство. Спирачката може да бъде фрикционна (когато силите, противодействащи на движението на превозното средство, са резултат от триене между две движещи се една спрямо друга части на превозното средство); електрическа (когато силите са резултат от електромагнитното взаимодействие между две движещи се една спрямо друга части на превозното средство, които не са в контакт помежду си); хидравлична (когато силите се генерират от взаимодействие в течност, поставена между две части на превозното средство, които се движат относително една спрямо друга); или моторна (когато силите са резултат от изкуствено увеличаване на спирачното действие на двигателя, предавано към колелата).
 2.7.
 „Различни типове спирачни уредби“ са уредби, които се различават по отношение на такива основни характеристики като:
 2.7.1.
 елементи, които имат различни характеристики;
 2.7.2.
 елемент, изработен от материали, които имат различни характеристики, или елемент, различаващ се по форма или размер;
 2.7.3.
 различно комплектоване на елементите.
 2.8.
 „Компонент на спирачна уредба“ е една от отделните части, които сглобени образуват спирачната уредба.
 2.9.
 „Непрекъснато спиране“ е спиране на състав от превозни средства посредством уредба със следните характеристики:
 2.9.1.
 единичен орган за управление, който водачът задейства постепенно чрез едно движение от своето място;
 2.9.2.
 енергията, която се използва за спиране на превозните средства, съставляващи състава от превозни средства, се осигурява от един и същи източник (който може да бъде и мускулната енергия на водача);
 2.9.3.
 спирачната уредба осигурява едновременно или подходящо регулирано във времето спиране на всяко от превозните средства в състава, независимо от относителното им местоположение.
 2.10.
 „Полунепрекъснато спиране“ е спиране на състав от превозни средства посредством уредба със следните характеристики:
 2.10.1.
 единичен орган за управление, който водачът задейства постепенно чрез едно движение от своето място;
 2.10.2.
 енергията, която се използва за спиране на превозните средства, съставляващи състава от превозни средства, се осигурява от един и същи източник (който може да бъде и мускулната енергия на водача);
 2.10.3.
 спирачната уредба осигурява едновременно или подходящо регулирано във времето спиране на всяко от превозните средства в състава, независимо от относителното им местоположение.
 2.11.
 „Автоматично спиране“ е спирането на ремарке или ремаркета, което се осъществява автоматично при отделянето на свързани компоненти от състава от превозни средства, включително разединяване, настъпило поради счупване на теглително-прикачното устройство, без това да засяга ефективността на спирането на останалата част от състава.
 2.12.
 „Инерционно спиране“ е спирането посредством използване на силите, получени от преместването на ремаркето към влекача.
 2.13.
 „Постепенно и регулируемо спиране“ е спиране, при което чрез привеждане в действие на спирачките в нормалния работен обхват на оборудването (вж. точка 2.4.1 по-горе):
 2.13.1.
 водачът може във всеки момент да увеличи или да намали спирачното усилие чрез въздействие върху органа за управление;
 2.13.2.
 спирачното усилие се изменя пропорционално на въздействието върху органа за управление (монотонна функция); както и
 2.13.3.
 спирачното усилие може лесно да бъде регулирано с достатъчна точност.
 2.14.
 „Разпределено спиране“ e функция, която може да бъде използвана, когато два или повече източника на спиране се задействат от общ орган


text:
за управление, като на единия от източниците може да бъде даден приоритет посредством забавяне на включването на другия източник (източници), така че да е необходим допълнителен ход на органа за управление, преди привеждането им в действие да започне.
 2.15.
 „Допълнителна спирачна уредба“ (спирачка-забавител) e допълнителната спирачна уредба, която осигурява и поддържа спирачен ефект за дълъг период от време без особено намаляване на спирачната ефективност. Терминът „допълнителна спирачна уредба“ обхваща цялата уредба, включително органа за управление.
 2.15.1.
 Допълнителната спирачна уредба може да се състои от едно устройство или от комбинация на няколко устройства. Всяко устройство може да има собствен орган за управление.
 2.15.2.
 Конфигурации на органи за управление на допълнителни спирачни уредби:
 2.15.2.1.
 „независима допълнителна спирачна уредба“ e допълнителна спирачна уредба, чийто орган за управление е отделен от работната и другите спирачни уредби;
 2.15.2.2.
 „интегрирана допълнителна спирачна уредба“ e допълнителна спирачна уредба, чийто орган за управление е интегриран с този на работната спирачна уредба, така че допълнителната спирачна уредба и работната спирачна уредба се задействат едновременно или са подходящо синхронизирани чрез комбиниран орган за управление;
 2.15.2.3.
 „комбинирана допълнителна спирачна уредба“ е интегрирана допълнителна спирачна уредба с допълнително изключващо устройство, което позволява комбинираният орган за управление да задейства само работната спирачна уредба.
 2.16.
 „Превозно средство с товар“ е, освен ако не е посочено друго, превозно средство, което е натоварено така, че да е достигнало своята „максимална маса“.
 2.17.
 „Максимална маса“ е максималната маса, която е обявена от производителя на превозното средство като технически допустима (тази маса може да бъде по-голяма от „максимално допустимата маса“, определена от националната администрация).
 2.18.
 „Разпределение на масата между осите“ е разпределението между осите на ефекта на силата на тежестта върху масата на превозното средство и/или върху съдържанието му.
 2.19.
 „Натоварване на колело/ос“ е вертикалната статична реакция (сила) на пътната повърхност в зоната на контакт на колелото/колелата на оста.
 2.20.
 „Максимално статично натоварване на колело/ос“ e статичното натоварване на колело/ос, достигнато в условията на превозно средство с товар.
 2.21.
 „Електрическо рекуперативно спиране“ е спирачна уредба, която при отрицателно ускорение осигурява преобразуването на кинетичната енергия на превозното средство в електрическа енергия.
 2.21.1.
 „Електрически орган за управление на рекуперативното спиране“ e устройство, което управлява действието на електрическата уредба за рекуперативно спиране.
 2.21.2.
 „Електрическата уредба за рекуперативно спиране от категория А“ e електрическа уредба за рекуперативно спиране, която не е част от работната спирачна уредба.
 2.21.3.
 „Електрическа уредба за рекуперативно спиране от категория В“ e електрическа уредба за рекуперативно спиране, която е част от работната спирачна уредба.
 2.21.4.
 „Степен на зареждане“ e текущото отношение на количеството електрическа енергия, натрупана в тяговата акумулаторна батерия, към максималното количество електрическа енергия, което може да се натрупа в тази батерия.
 2.21.5.
 „Тягова акумулаторна батерия“ e комплект от акумулатори за натрупване на енергия, използван за захранване на тяговия(те) двигател(и) на превозното средство.
 2.22.
 „Хидравлична спирачна уредба с натрупана енергия“ e спирачна уредба, която се захранва с енергията на спирачна течност под налягане, която се натрупва в един или повече акумулатори, захранвани от една или повече нагнетателни помпи, всяка снабдена с устройство за ограничаване на налягането до


text:
максимална стойност. Тази стойност се определя от производителя.
 2.23.
 „Едновременно блокиране на предните и задните колела“ се отнася за състояние на превозното средство, при което интервалът от време между блокирането на последното (второ) колело на задната ос и на последното (второ) колело на предната ос е по-малък от 0,1 s.
 2.24.
 „Линия за електрическо управление“ е електрическата връзка между две превозни средства, чрез която се осигурява функцията за управление на спирането на прикачно превозно средство в рамките на състав превозни средства. Тя се състои от електрическите проводници и електрическия съединител и включва частите за предаване на данни и за захранване с електрическа енергия на привода за управление на ремаркето.
 2.25.
 „Предаване на данни“ е пренасянето на цифрови данни в съответствие с правилата на протокол.
 2.26.
 Тип „от точка до точка“ означава топология на свързваща мрежа само с два модула. Всеки модул има вградено крайно съпротивление за съгласуване на линията за връзка.
 2.27.
 „Регулатор на взаимната връзка“ означава система/функция, разпределяща автоматично интензивността на спиране на теглещото превозно средство и ремаркето.
 2.28.
 Необходими са определения за „номинална стойност“ във връзка с еталонната ефективност на спирането, за да се определи стойност за предавателната функция на спирачната уредба, изразяваща отношението между входящите и изходящите величини за отделно превозно средство и състав от превозни средства.
 2.28.1.
 „Номинална стойност“ се определя за моторно превозно средство като характеристиката, която може да бъде демонстрирана при одобряването на тип и която изразява отношението между интензивността на спиране от само себе си на превозното средство и входната променлива за спирането.
 2.28.2.
 „Номинална стойност“ се определя за ремарке като характеристиката, която може да бъде демонстрирана при одобряването на типа и която изразява отношението между интензивността на спиране и сигнала от съединителната глава.
 2.28.3.
 „Номинална заявена стойност“ се определя за регулатор на взаимната връзка като характеристиката, която изразява зависимостта между сигнала от съединителната глава и интензивността на спиране и която може да се демонстрира при одобряване на типа в границите на областите на съвместимост съгласно приложение 10.
 2.29.
 „Автоматично спиране“ е функция в рамките на сложна електронна система за управление, при която спирачната(ите) уредба(и) или спирачките на някои оси се привеждат в действие с цел забавянето на превозното средство, със или без пряко действие на водача, в резултат на автоматична оценка на бордовата информация.
 2.30.
 „Избирателно спиране“ е функция в рамките на сложна електронна система за управление, при която отделните спирачки се привеждат в действие автоматично, като забавянето на превозното средство е вторично на промяната на поведението му.
 2.31.
 „Еталонни спирачни усилия“ са спирачните усилия върху една ос, възникващи по обиколката на гумата, поставена на барабанен изпитвателен стенд, в зависимост от налягането в спирачния изпълнителен механизъм и заявени към момента на одобрението на типа.
 2.32.
 „Сигнал за спиране“: логически сигнал, указващ задействане на спирачката, както е определено в точка 5.2.1.30.
 2.33.
 „Сигнал за аварийно спиране“: логически сигнал, указващ аварийно спиране, както е определено в точка 5.2.1.31.
 2.34.
 „Функция за регулиране на стабилността на превозното средство“ означава функция за електронно регулиране, която подобрява динамичната стабилност на превозното средство.
 2.34.1.
 Функцията за регулиране на


text:
стабилността на превозното средство включва едното или двете от следните:
 а)
 контрол срещу завъртане в завой;
 б)
 контрол срещу преобръщане.
 2.34.2.
 Контролни функции, които съставляват функцията за регулиране на стабилността на превозното средство:
 2.34.2.1.
 „Контрол срещу завъртане в завой“ e функция, представляваща част от функцията за регулиране на стабилността на превозното средство, предназначена да подпомага водача в условията на поднасяне на предните колела в завой или поднасяне на задните колела в завой, която в рамките на физическите граници на превозното средство служи за поддържане на зададената от водача посока в случай на моторно превозно средство, а в случай на ремарке — служи за поддържане на посока на ремаркето, еднаква с тази на теглещото превозно средство.
 2.34.2.2.
 „Контрол срещу преобръщане“ е функция, представляваща част от функцията за регулиране на стабилността на превозното средство, която реагира на заплаха от преобръщане с цел да стабилизира моторното превозно средство или състава от теглещо превозно средство и ремарке, или ремаркето при динамични маневри в рамките на физическите граници на превозното средство.
 2.35.
 „Подложено на изпитване ремарке“ е ремарке, което е представително за типа ремарке, за който се иска получаване на одобрение на типа.
 2.36.
 „Спирачен коефициент“ (BF) е степента на усилване на спирачката на изходното спрямо входното усилие.
 2.37.
 „Идентификационният код“ идентифицира спирачните дискове или спирачните барабани, обхванати от одобрението на спирачна уредба съгласно настоящото правило. Той съдържа поне търговското наименование или марка на производителя и идентификационен номер.
 2.38.
 „Група оси“ са повече от една ос, при които разстоянието между съседни оси е по-малко или равно на 2,0 m. Когато разстоянието между съседни оси е по-голямо от 2,0 m, всяка отделна ос трябва да се смята за независима група оси.
 2.39.
 „Характеристика на превозното средство“ е описателен термин за превозно средство — влекач за полуремарке, камион, полуремарке, ремарке, ремарке със средна ос.
 2.40.
 „Електрически/електронен интерфейс на спирачка“ е частта от отделяща се електрическа/електронна връзка между теглещото и тегленото превозно средство, която е запазена за спирачната система.
 2.41.
 „Автоматизиран съединител“ е система, чрез която електрическата и пневматичната връзка между теглещото и тегленото превозно средство се установяват автоматично без пряка намеса на оператор.
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобряване на тип превозно средство по отношение на спирането се подава от производителя на превозното средство или от негов надлежно упълномощен представител.
 3.2. Заявлението се придружава от посочените по-долу документи в три екземпляра със следните данни:
 3.2.1.
 описание на типа превозно средство по отношение на елементите, посочени в точка 2.2 по-горе. Посочват се цифрите и/или означенията, обозначаващи типа превозно средство и, в случай на моторно превозно средство, типа двигател;
 3.2.2.
 списък на елементите, надлежно обозначени, съставляващи спирачната уредба;
 3.2.3.
 схема на комплектована спирачна уредба и указание на положението на нейните елементи в превозното средство;
 3.2.4.
 подробни чертежи на всеки компонент, за да се осигури лесното му намиране и разпознаване.
 3.3. На техническата служба, провеждаща изпитванията за одобрение, се предоставя превозно средство, представително за подлежащия на одобрение тип превозно средство.
 3.4. Органът по одобряването на типа трябва да удостовери наличието на задоволителни мерки за осигуряване на ефективен контрол


text:
на съответствието на производството преди издаването на одобрение на типа.
 4. ОДОБРЕНИЕ
 4.1. Ако типът превозно средство, представено за одобрение съгласно настоящото правило, отговаря на изискванията от точки 5 и 6 по-долу, за съответния тип превозно средство се издава одобрение.
 4.2. На всеки одобрен тип се присвоява номер на одобрението. Първите му две цифри (понастоящем 11) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява един и същи номер на същия тип превозно средство, оборудван с друг тип спирачна уредба, или на друг тип превозно средство.
 4.3. Съобщение за одобрение, отказ или разширение на одобрение на тип превозно средство съгласно настоящото правило трябва да бъде изпратено на страните по Спогодбата, прилагащи настоящото правило, чрез формуляр, съответстващ на образеца от приложение 2 към настоящото правило, и чрез обобщение на информацията, съдържаща се в документите, посочени в точки 3.2.1 — 3.2.4 по-горе, като предоставените от заявителя на одобрение чертежи в подходящ мащаб са във формат, който не надхвърля A4 (210 × 297 mm), или са сгънати до този формат.
 4.4. Върху всяко превозно средство, съответстващо на одобрен по настоящото правило тип, на явно и леснодостъпно място, упоменато във формуляра за одобрение, се нанася международна маркировка, която се състои от:
 4.4.1.
 оградена с окръжност буква „E“, следвана от отличителния номер на държавата, която е издала одобрението (3); и
 4.4.2.
 номера на настоящото правило, следван от буквата „R“, тире и номера на одобрението, отдясно на окръжността по точка 4.4.1 по-горе.
 4.5. Ако превозно средство от категории M2 и M3 обаче е било одобрено съгласно предписания от приложение 4, точка 1.8 от настоящото правило, след номера на правилото се поставя буквата М.
 4.6. Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, указан в точка 4.4.1; в такъв случай номерът на правилото, номерата на одобрението и допълнителните обозначения на всички правила, съгласно които е било издадено одобрението в страната, издаваща одобрение съгласно настоящото правило, се разполагат във вертикални колони вдясно от символа, предписан в точка 4.4.1 по-горе.
 4.7. Маркировката за одобрение трябва да бъде ясна,четлива и незаличима.
 4.8. Маркировката за одобрение се поставя близо до табелката с данни на превозното средство или върху нея.
 4.9. Приложение 3 към настоящото правило дава примери за оформлението на маркировки за одобрение.
 5. СПЕЦИФИКАЦИИ
 5.1. Общи положения
 5.1.1. Спирачна уредба
 5.1.1.1. Спирачната уредба се проектира, конструира и монтира така, че да позволява при нормална експлоатация на превозното средство, независимо от вибрациите, на които може да бъде подложено, да съответства на изискванията на настоящото правило.
 5.1.1.2. По-специално, спирачната уредба се проектира, конструира и монтира така, че да може да бъде устойчива на корозията и стареенето, на които е изложена.
 5.1.1.3. Спирачните накладки не трябва да съдържат азбест.
 5.1.1.4. Магнитни или електрически полета, включително линията за електрическо управление, не трябва да въздействат неблагоприятно на ефективността на спирачните уредби. Това се


text:
доказва чрез изпълняване на техническите изисквания и спазване на преходните разпоредби на Правило No 10, като се прилагат:
 а)
 серия от изменения 03 за превозни средства без свързващо устройство за зареждане на презаредимата система за натрупване на енергия (тягови акумулатори);
 б)
 серия от изменения 04 за превозни средства със свързващо устройство за зареждане на презаредимата система за натрупване на енергия (тягови акумулатори).
 5.1.1.5. Сигналът за открита неизправност трябва да може да прекъсва моментно (< 10 ms) командния сигнал за управлението, при условие че това не понижава спирачната ефективност.
 5.1.2. Функции на спирачната уредба
 Спирачното оборудване, определено в точка 2.3 от настоящото правило, трябва да изпълнява следните функции:
 5.1.2.1.
 Работна спирачна уредба
 Работната спирачна уредба трябва да позволява управляването на движението на превозното средство и неговото безопасно, бързо и ефективно спиране, независимо от скоростта и натоварването му, при всякакъв наклон нагоре или надолу. Трябва да е възможно регулирането на спирачното действие. Водачът трябва да има възможност да осъществява спирането от мястото си за управление, без да отделя ръцете си от волана.
 5.1.2.2.
 Спомагателна спирачна уредба
 Аварийната спирачна уредба трябва да позволява спирането на превозното средство в границите на допустимо разстояние в случай на неизправност на работната спирачна уредба. Трябва да е възможно регулирането на спирачното действие. Водачът трябва да има възможност да осъществява спирането от мястото си за управление, без да отделя ръцете си от волана. За целите на тези разпоредби се приема, че повече от една неизправност на работната спирачна уредба не биха могли да настъпят едновременно.
 5.1.2.3.
 Ръчна спирачна уредба
 Ръчната спирачка трябва да позволява задържането на превозното средство неподвижно при наклон нагоре или надолу, дори и в отсъствие на водача, като работните ѝ части остават задействани посредством напълно механично устройство. Водачът трябва да има възможност да осъществява спирането от мястото си за управление, като в случай на ремарке се спазват предписанията от точка 5.2.2.10 от настоящото правило. Пневматичната спирачна уредба на ремаркето и ръчната спирачка на теглещото превозно средство трябва да могат да се задействат едновременно при условие, че водачът може по всяко време да проверява дали ефективността на ръчната спирачка на състава превозни средства, постигната посредством чисто механичното действие на ръчната спирачка, е достатъчна.
 5.1.3. Съединения за пневматични спирачни уредби между моторни превозни средства и ремаркета
 5.1.3.1. Съединенията от пневматичните спирачни уредби между моторните превозни средства и ремаркетата трябва да съдържат според условията на точка 5.1.3.1.1, 5.1.3.1.2 или 5.1.3.1.3:
 5.1.3.1.1.
 един пневматичен захранващ тръбопровод и една пневматична линия за управление;
 5.1.3.1.2.
 един пневматичен захранващ тръбопровод, една пневматична линия за управление и една линия за електрическо управление;
 5.1.3.1.3.
 един пневматичен захранващ тръбопровод и една линия за електрическо управление; за този вариант трябва да бъде спазвано предписанието в бележка под линия (4).
 5.1.3.2. Линията за електрическо управление на моторното превозно средство трябва да осигурява информация относно възможността, тя да удовлетворява изискванията от точка 5.2.1.18.2, без използването на пневматична захранваща линия. Тя също така осигурява информация за това, оборудвана ли е тя съгласно точка 5.1.3.1.2 с две линии за управление, или съгласно точка 5.1.3.1.3 само с една линия за електрическо


text:
управление.
 5.1.3.3. Моторно превозно средство, оборудвано съгласно точка 5.1.3.1.3, трябва да разпознава като несъвместимо теглително-прикачното устройство на ремаркето, оборудвано в съгласно точка 5.1.3.1.1. Когато такива превозни средства са електрически свързани чрез линията за електрическо управление на теглещото превозно средство, водачът се предупреждава чрез червен светлинен предупредителен сигнал, посочен в точка 5.2.1.29.1.1, и когато уредбата е захранена, спирачките на теглещото превозно средство трябва да се задействат автоматично. Това задействане на спирачките трябва да осигури поне предписаната ефективност на ръчната спирачка, посочена в точка 2.3.1 от приложение 4 към настоящото правило
 5.1.3.4. В случай на моторно превозно средство, оборудвано с две линии за управление, както е определено в точка 5.1.3.1.2, когато е електрически свързано с ремарке, което също е оборудвано с две линии за управление, трябва да бъдат изпълнени следните разпоредби:
 5.1.3.4.1.
 при съединителната глава трябва да са на разположение и двата сигнала, а ремаркето трябва да използва управляващия електрически сигнал, освен ако този сигнал не се смята за отсъстващ. В този случай ремаркето трябва автоматично да превключва към пневматичната линия за управление;
 5.1.3.4.2.
 всяко превозно средство трябва да отговаря на съответните разпоредби в приложение 10 към настоящото правило както за линиите за електрическо управление, така и за пневматичните линии за управление; както и
 5.1.3.4.3.
 когато управляващият електрически сигнал надвиши стойност, еквивалентна на 100 kPa за повече от 1 секунда, на ремаркето трябва да се провери наличието на пневматичен сигнал; при липса на пневматичен сигнал, водачът трябва да бъде предупреждаван от ремаркето посредством отделен жълт предупредителен сигнал, посочен в точка 5.2.1.29.2 по-долу.
 5.1.3.5. Ремаркето може да е оборудвано в съответствие с точка 5.1.3.1.3, при условие че то се използва само присъединено към моторно превозно средство с линия за електрическо управление, която удовлетворява изискванията от точка 5.2.1.18.2. Във всеки друг случай на ремарке с електрическо свързване спирачките на ремаркето трябва да се задействат автоматично или да остават задействани. Водачът трябва да бъде предупреждаван посредством отделен жълт предупредителен сигнал, посочен в точка 5.2.1.29.2.
 а)
 Електрическата линия за управление трябва да съответства на ISO 11992-1 и 11992-2:2003, в това число на изменението му 1:2007 и да бъде от тип „от точка до точка“, в който се използва:
 i)
 съединител със седем извода, съответстващ на ISO 7638-1 или 7638-2:2003; или
 ii)
 в случаи на уредби, където свързването на линията за електрическо управление се осъществява автоматично, автоматичният съединител трябва най-малкото да има същия брой изводи както споменатия по-горе съединител по ISO 7638, и да отговаря на изискванията, посочени в приложение 22 към настоящото правило;
 б)
 контактите за данни на съединителя по ISO 7638 трябва да се използват за предаване на информация само за спирането (включително за системата против блокиране на колелата) и функциите на ходовата част (кормилна уредба, гуми и окачване), както е посочено в ISO 11992-2:2003, включително изменение 1:2007. Спирачните функции имат приоритет и се поддържат действащи в нормалните и в аварийните режими. Предаването на информация за ходовата част не трябва да забавя спирачните функции;
 в)
 захранването, осигурявано от съединителя по ISO 7638, трябва да бъде използвано само за спирачните функции и функциите на ходовата част,


text:
както и за функцията, необходима за предаването на информация, свързана с ремаркето, която не е предавана посредством линията за електрическо управление. Във всички случаи обаче се прилагат предписанията от точка 5.2.2.18 от настоящото правило. Захранването за всички други функции трябва да се осигури по други начини.
 5.1.3.6.1. Възможността за използване на съобщения, определена в ISO 11992-2:2003, включително изменение 1:2007, е специфицирана в приложение 16 към настоящото правило съответно за теглещото превозно средство и ремаркето.
 5.1.3.6.2. Функционалната съвместимост на теглещите и прикачните превозни средства, оборудвани с определените по-горе линии за електрическо управление, трябва да бъде оценена по време на одобряването на типа, като се проверява дали са изпълнени съответните разпоредби от ISO 11992:2003, включително ISO 11992-2:2003 и изменението му 1:2007, части 1 и 2. В приложение 17 към настоящото правило е даден пример на изпитвания, които могат да бъдат използвани за извършването на тази оценка.
 5.1.3.6.3. Когато моторно превозно средство е оборудвано с линия за електрическо управление и е електрически свързано с ремарке, също така оборудвано с линия за електрическо управление, в случай на продължително отпадане (> 40 ms) на линията за електрическо управление, отпадането трябва да се открива от моторното превозно средство и водачът трябва да бъде предупреждаван посредством жълтия предупредителен сигнал, определен в точка 5.2.1.29.1.2, когато тези превозни средства са съединени чрез линия за електрическо управление.
 5.1.3.7. Когато задействането на ръчната спирачка на моторното превозно средство задейства и спирачната уредба на ремаркето, което се допуска в съответствие с точка 5.1.2.3, тогава трябва да се спазват следните допълнителни изисквания:
 5.1.3.7.1.
 когато моторното превозно средство е оборудвано съгласно точка 5.1.3.1.1, привеждането в действие на ръчната спирачка на моторното превозно средство трябва да задейства спирачната уредба на ремаркето чрез пневматичната линия за управление;
 5.1.3.7.2.
 когато моторното превозно средство е оборудвано съгласно точка 5.1.3.1.2, привеждането в действие на ръчната спирачка на моторното превозно средство трябва да задейства спирачната уредба на ремаркето, както е предписано в точка 5.1.3.7.1. Освен това привеждането в действие на ръчната спирачка може да задейства спирачната уредба на ремаркето чрез линията за електрическо управление;
 5.1.3.7.3.
 когато моторното превозно средство е оборудвано съгласно точка 5.1.3.1.3 или ако то удовлетворява изискванията от точка 5.2.1.18.2 без помощта на пневматична линия за управление, описана в точка 5.1.3.1.2, привеждането в действие на ръчната спирачка на моторното превозно средство трябва да задейства спирачната уредба на ремаркето чрез линията за електрическо управление. Когато електрозахранването на спирачното оборудване на моторното превозно средство е изключено, спирането на ремаркето трябва да се осъществява за сметка на изпразването на захранващия тръбопровод (в допълнение, пневматичната линия за управление може да е под налягане); захранващият тръбопровод може да остава без налягане само докато не бъде възстановено електрозахранването на спирачното оборудване на моторното превозно средство и едновременното не бъде възстановено спирането на ремаркето чрез линията за електрическо управление.
 5.1.3.8. Не се допускат устройства за изключване, които не се задействат автоматично.
 5.1.3.9. В случай на състав от влекач и полуремарке, гъвкавите тръбопроводи и кабели трябва да са част моторното превозно средство. Във всички останали случаи гъвкавите тръбопроводи и кабели трябва да са част от ремаркето.


text:
В случай на автоматичен съединител, това изискване по отношение на принадлежността на гъвкавите тръбопроводи и кабели не се прилага.
 5.1.4. Разпоредби за периодична техническа проверка на спирачните уредби.
 5.1.4.1. Трябва да бъде възможно да се оцени износването на елементите на работната спирачка, които са подложени на износване, напр. спирачни накладки и барабани/дискове (в случай на барабани или дискове по време на периодичната техническа проверка може да не е необходимо извършването на оценка на износването). Методът, чрез който това може да се осъществи, е определен в точки 5.2.1.11.2 и 5.2.2.8.2 от настоящото правило.
 5.1.4.2. За целите на определянето на действителните спирачни усилия на всяка ос на превозното средство с пневматична спирачна уредба, се изисква наличието на връзки за измерване на налягането на въздуха:
 5.1.4.2.1.
 във всеки независим кръг на спирачната уредба, на възможно най-близкото и лесно достъпно място до спирачния цилиндър, който е с възможно най-неблагоприятното разположение, доколкото става дума за времето за задействане, посочено в приложение 6;
 5.1.4.2.2.
 в спирачна уредба, която включва устройство за изменение на налягането като посоченото в точка 7.2 от приложение 10 — във възможно най-близкото и достъпно място преди и след това устройство на тръбопровода под налягане. Когато това устройство е с пневматично управление, се изисква допълнителна връзка за измерване за симулиране на състояние с товар. При липса на такова устройство, трябва да има само една връзка за измерване на налягането, еквивалентна на описаната по-горе връзка, поставена след устройството. Тези връзки за измерване трябва да са разположени така, че да са леснодостъпни откъм пътната повърхност или от вътрешността на превозното средство;
 5.1.4.2.3.
 на възможно най-близкото лесно достъпно място до устройството за натрупване на енергия, което е в най-неблагоприятно положение по смисъла на приложение 7, раздел A, точка 2.4;
 5.1.4.2.4.
 във всеки независим кръг на спирачната уредба, така че да е възможно да се проверява налягането на входа и изхода на цялата линия;
 5.1.4.2.5.
 връзките за измерване на налягането трябва да съответстват на точка 4 от стандарт ISO 3583:1984.
 5.1.4.3. Достъпът до необходимите връзки за измерване на налягането не трябва да се затруднява от направени изменения и монтиране на принадлежности, или от самата каросерия на превозното средство.
 5.1.4.4. Трябва да бъде възможно да се генерират максимални спирачни усилия при статични условия на движеща се пътека или барабанен изпитвателен стенд за спирачки.
 5.1.4.5. Данни за спирачните уредби:
 5.1.4.5.1.
 Данните за пневматичните спирачни уредби за изпитването на функционални възможности и ефективност трябва да са посочени в незаличима форма на видно място на превозното средство, или да се предоставят без ограничения, (напр. в ръководството за експлоатация на превозното средство или в запис с електронни данни).
 5.1.4.5.2.
 За превозни средства, оборудвани с пневматични спирачни уредби, се изискват най-малко следните данни:
 Данни на пневматични характеристики:
 Компресор/регулатор на налягането (5)
 Максимално налягане на изключване = ... kPa
 Максимално налягане на включване = ... kPa
 Четирикръгов предпазен клапан
 Статично налягане на изключване = ... kPa
 Клапан за управление на ремаркето или сменяем авариен (6) клапан, както е подходящо
 Съответно подавано налягане при управляващо налягане 150 kPa = ... kPa
 Минимално проектно налягане в


text:
работната спирачна уредба за извършване на изчисления (5)
 (7)
 Ос(и)
 Тип на спирачния цилиндър (8)
 Работна/ръчна
 /
 /
 /
 Максимален ход (8) smax = ... mm
 Дължина на лоста (8) = ... mm
 5.1.4.6. Еталонни спирачни усилия
 5.1.4.6.1. Трябва да се определят еталонните спирачни усилия за превозни средства с пневматични спирачки, като се използва барабанен изпитвателен стенд.
 5.1.4.6.2. Трябва да се определят еталонните спирачни усилия за налягане в спирачния изпълнителен механизъм в обхвата от 100 kPa до налягането, получено при условията на изпитване тип 0 за всяка ос. Заявителят за одобрение на тип трябва да посочи еталонните спирачни усилия в обхвата на налягането в изпълнителния механизъм на спирачната уредба, като се започне от 100 kPa. Тези данни трябва да се предоставят от производителя на превозното средство съгласно точка 5.1.4.5.1 по-горе.
 5.1.4.6.3. Трябва да бъдат декларирани такива еталонни спирачни усилия, че превозното средство да може да развива интензивност на спиране, еквивалентна на определената в приложение 4 към настоящото правило за съответното превозно средство (50 % в случай на превозни средства от категории M2, M3, N2, N3, O3 и O4, с изключение на полуремаркета, 45 % в случай на полуремаркета), когато измереното на барабанен изпитвателен стенд усилие на всяка ос, независимо от натоварването, е не по-малко от еталонното спирачно усилие за налягане в спирачния изпълнителен механизъм в рамките на обявения обхват на работното налягане (9).
 5.1.4.7. Трябва да е възможно да се правят чести и прости проверки на изправното работно състояние на сложните електронни системи, които управляват спирането. Ако е необходима специална информация, тя се предоставя без ограничения.
 5.1.4.7.1. Когато работното състояние на сложните електронни системи се показва с помощта на предупредителни сигнали, както е посочено в настоящото правило, трябва да бъде възможно то да се потвърждава при периодичните технически проверки чрез визуално наблюдение на предупредителните сигнали при включване на захранването.
 5.1.4.7.2. Към момента на одобрение на типа, при спазване на принципа на поверителност, се представя описание на средствата, които служат за защита срещу непозволена промяна на работата на средствата за проверка, избрани от производителя (напр. предупредителен сигнал).
 Като алтернатива, това изискване за защита се смята за изпълнено, когато е налице спомагателно средство за проверка на изправното работно състояние.
 5.1.5. По отношение на аспектите на надеждността на всички сложни електронни системи за управление на превозното средство, които осигуряват или представляват част от предаването на управлението на функцията „спиране“, включително тези, които използват спирачна(и) уредба(и) за автоматично спиране или избирателно спиране, се прилагат изискванията на приложение 18.
 Системите или функциите обаче, които използват спирачната уредба като средство за постигане на цел от по-високо ниво, са предмет на приложение 18 само доколкото пряко влияят на системата на спирачната уредба. Ако са налице такива системи, те не трябва да бъдат изключвани по време на изпитването за одобряване на типа спирачна уредба.
 5.2. Характеристики на спирачните уредби
 5.2.1. Превозни средства от категории M2, M3 и N
 5.2.1.1. Комплектът от спирачни уредби, с които е оборудвано превозното средство, трябва да удовлетворява изискванията, определени за работната, аварийната и ръчната спирачни уредби.
 5.2.1.2. Уредбите, които осигуряват работно и аварийно


text:
спиране и спиране при паркиране могат да имат общи елементи, при условие че изпълняват следните условия:
 5.2.1.2.1.
 Трябва да са налични поне два независими един от друг органа за управление, които са лесно достъпни за водача от неговото обичайно място за управление.
 За всички категории превозни средства, с изключение на M2 и M3, всеки орган за управление на спирачките (с изключение на органа за управление на допълнителната спирачна уредба) трябва да бъде проектиран така, че след отпускане да се връща в напълно изключено положение. Това изискване не се прилага за органа за управление на ръчната спирачка (или за тази част на комбинираното устройство за управление), когато той бива блокиран механично в натиснато положение.
 5.2.1.2.2.
 Органът за управление на работната спирачна уредба трябва да бъде независим от органа за управление на ръчната спирачка.
 5.2.1.2.3.
 Ако работната спирачна уредба и аварийната спирачна уредба имат един и същ орган за управление, ефективността на връзката между органа за управление на работната спирачна уредба и различните елементи на задействането не трябва да се влошава след определен период на експлоатация.
 5.2.1.2.4.
 Ако работната спирачна уредба и аварийната спирачна уредба имат един и същ орган за управление, ръчната спирачка трябва да бъде така проектирана, че да може да се задейства, когато превозното средство е в движение. Това изискване не се прилага, ако работната спирачна уредба на превозното средство може да бъде задействана, дори и частично, с помощта на допълнителен орган за управление.
 5.2.1.2.5.
 Без да се засягат изискванията в точка 5.1.2.3 от настоящото правило, работната спирачна уредба и ръчната спирачна уредба могат да използват общи елементи в своето задействане (задействания), при условие че в случай на неизправност на някоя част на задействане (задействания), изискванията за аварийно спиране продължават да бъдат изпълнени.
 5.2.1.2.6.
 В случай на разрушаване на елемент, различен от спирачките (определени в точка 2.6 от настоящото правило) или елементите, посочени в точка 5.2.1.2.8 по-долу, или при всяка друга неизправност на работната спирачна уредба (повреда, частично или пълно изразходване на акумулатора на енергия), аварийната спирачна уредба или частта от работната спирачна уредба, която не е засегната от неизправността, трябва да е в състояние да спре превозното средство при предписаните за аварийно спиране условия.
 5.2.1.2.7.
 По-специално когато аварийната спирачна уредба и работната спирачна уредба имат общ орган за управление и общо задействане:
 5.2.1.2.7.1.
 Ако работното спиране се осигурява от действието на мускулната сила на водача, подпомагана от един или повече акумулатори на енергия, то аварийното спиране, в случай на неизправност на това подпомагане, трябва да може да бъде осигурено от мускулната сила на водача, подпомагана от акумулаторите на енергия, ако има такива, които не са засегнати от неизправността, като усилието, приложено върху органа за управление на спирачката, не надвишава предписаните максимални стойности.
 5.2.1.2.7.2.
 Ако усилието за работното спиране и задействане му зависят изключително от използването на акумулатор на енергия, управляван от водача, трябва да има поне два напълно независими акумулатора на енергия, като всеки от тях да е снабден със свое собствено задействане, което също да е независимо; всеки от тях да може да въздейства на спирачките само


text:
на две или повече колела, подбрани така, че да могат да осигурят самостоятелно определената степен на аварийно спиране без риск за стабилността на превозното средство по време на спирането; освен това всеки от гореспоменатите акумулатори на енергия трябва да бъде оборудван с предупредително устройството, описано в точка 5.2.13 по-долу; във всеки кръг на работната спирачка, на подходящо и леснодостъпно място в най-малко един от резервоарите за въздух трябва да се постави устройство за почистване и за източване на кондензата.
 5.2.1.2.7.3.
 Ако усилието за работното спиране и задействане му зависят изключително от използването на акумулатор на енергия, се смята, че един акумулатор на енергия за задействането е достатъчен, при условие че предписаното аварийно спиране се осигурява от действието на мускулната енергия на водача върху органа за управление на работната спирачка и са спазени изискванията от точка 5.2.1.6.
 5.2.1.2.8.
 Определени части като педалът и неговият лагер, главният спирачен цилиндър и неговото бутало или бутала (хидравлични уредби), управляващият клапан (хидравлични и/или пневматични уредби), връзката между педала и главния спирачен цилиндър или управляващия клапан, спирачните цилиндри и техните бутала (хидравлични и/или пневматични уредби) и сглобките с лостове и гърбици на спирачките не трябва да се смятат за части, които могат да се разрушат, при условие че са подходящо оразмерени, леснодостъпни за поддръжка и са с характеристики на надеждност, най-малко еквивалентни на тези, които са предписани за други основни елементи (като лостовата система на кормилния механизъм) на превозното средство. Всяка от гореспоменатите части, чиято неизправност би направила невъзможно спирането на превозното средство с ефективност, поне равна на предписаната за аварийното спиране, трябва да бъде изработена от метал или материал с еквивалентни характеристики и не трябва да претърпява забележима деформация при нормална работа на спирачните уредби.
 5.2.1.3. Когато работната и аварийната спирачни уредби имат отделни органи за управление, тяхното едновременно задействане не трябва да води до отказ на работната и аварийната спирачни уредби, нито когато и двете спирачни уредби са в изправно състояние, нито когато едната от тях е неизправна.
 5.2.1.4. При неизправност на някоя част от задействането на работната спирачна уредба и задействане на нейния орган за управление, тя трябва да осигурява спирането на достатъчен брой колела независимо от наличието или липсата на връзка с аварийната спирачна уредба; Колелата се подбират така, че остатъчната ефективност на работната спирачна уредба да удовлетворява изискванията, посочени в точка 2.4 от приложение 4 към настоящото правило.
 5.2.1.4.1. Предходните изисквания обаче не се прилагат за влекачи на полуремаркета, когато задействането на работната спирачна уредба на полуремаркето е независимо от задействането на работната спирачна уредба на влекача.
 5.2.1.4.2. Водачът трябва да бъде предупреждаван за неизправност на част от системата за хидравлично задействане чрез устройство, включващо червен предупредителен сигнал, посочен в точка 5.2.1.29.1.1. Подаването на светлинен сигнал от това устройство се допуска и когато нивото на спирачната течност в резервоара е под определено от производителя ниво.
 5.2.1.5. Когато се използва енергия, различна от мускулната енергия на водача, не е необходимо да има повече от един източник на енергия (хидравлична помпа, въздушен компресор за въздух и др.), но начинът на задействане на устройството,


text:
представляващо този източник, трябва да бъде достатъчно надежден.
 5.2.1.5.1. В случай на неизправност на част от задействането на спирачната уредба, захранването на незасегнатата от неизправността част трябва да продължи да бъде осигурявано, ако това е необходимо за спиране на превозното средство, с предписаната за аварийно спиране степен на ефективност. Това условие трябва да бъде удовлетворено чрез устройства, които могат лесно да бъдат приведени в действие, когато превозното средство е на място, или по автоматичен път.
 5.2.1.5.2. Освен това устройствата за натрупване на енергия, които са разположени след това устройство по кръга, трябва да бъдат такива, че в случай на неизправност в захранването, след четирикратно пълно задействане на органа за управление на работната спирачка съгласно условията в точка 1.2 от приложение 7 към настоящото правило, при петото задействане да бъде все още възможно спирането на превозното средство с предписаната ефективност за аварийно спиране.
 5.2.1.5.3. Смята се че при хидравлични спирачни уредби със запасена енергия тези разпоредби са спазени, ако са удовлетворени изискванията от точка 1.2.2 от част В от приложение 7 към настоящото правило.
 5.2.1.6. Изискванията от точки 5.2.1.2, 5.2.1.4 и 5.2.1.5 от настоящото правило трябва да бъдат спазени, без да се използва автоматично устройство от вид, чиято неефективност би могла да остане незабелязана поради факта, че части, които обикновено са в неработно положение, се задействат само в случай на неизправност в спирачната уредба.
 5.2.1.7. Работната спирачна уредба трябва да действа на всички колела на превозното средство и да разпределя действието си между осите по подходящ начин.
 5.2.1.7.1. За да се избегне блокиране на колелата или повърхностно встъкляване на спирачните накладки при превозни средства с повече от две оси, спирачното усилие върху определени оси може автоматично да се свежда до нула, когато превозното средство превозва значително намален товар, при условие че превозното средство отговаря на всички изисквания за ефективност, които са предписани в приложение 4 към настоящото правило.
 5.2.1.7.2. В случай на превозни средства от категория N1, оборудвани с електрическа уредба за рекуперативно спиране от категория В, подаването на енергия от други източници на спиране може да се регулира във времето така, че да позволи самостоятелното задействане на електрическата уредба за рекуперативно спиране, ако са изпълнени следните две условия:
 5.2.1.7.2.1.
 характерните изменения на постигнатия спирачен момент от електрическата уредба за рекуперативно спиране (напр. в резултат на изменението на степента на зареждане на тяговите акумулаторни батерии), се компенсират автоматично чрез съответно регулиране на промяната на фазата, при спазване на изискванията (10) на едно от следните приложения към настоящото правило:
 приложение 4, точка 1.3.2, или
 приложение 13, точка 5.3 (включително при включен електродвигател); и
 5.2.1.7.2.2.
 всеки път, когато е необходимо да се гарантира, че интензивността на спиране (10) съответства на подаваната от водача команда за спиране, като се отчита сцеплението между гумата и пътя, спирачното усилие трябва да действа автоматично върху всички колела на превозното средство.
 5.2.1.8. Действието на работната спирачна уредба се разпределя между колелата на една и съща ос симетрично на средната надлъжна равнина на превозното средство. Трябва да бъде обявено наличието на компенсиране и на функции, като тази против блокиране


text:
на колелата, които могат да причинят отклонения от симетричното разпределение.
 5.2.1.8.1. Когато влошаването на характеристиките на спирачната уредба или повреда в нея се компенсират посредством задвижването с електрическо управление, това трябва да се указва на водача посредством жълтия предупредителен сигнал, определен в точка 5.2.1.29.1.2. Това изискване се прилага за всички условия на натоварване, когато компенсирането надвишава следните граници:
 5.2.1.8.1.1.
 разликата в спирачното налягане между колелата на дадена ос:
 а)
 възлиза на 25 процента от по-високата стойност при отрицателно ускорение на превозното средство ≥ 2 m/s2;
 б)
 възлиза на стойност, съответстваща на 25 процента от стойността при 2 m/s2, за случаите при отрицателно ускорение на превозното средство под това ускорение;
 5.2.1.8.1.2.
 стойността на индивидуалното компенсиране на всяка ос:
 а)
 възлиза на 50 процента от номиналната стойност при отрицателно ускорение на превозното средство ≥ 2 m/s2;
 б)
 стойност, съответстваща на 50 процента от номиналната стойност при 2 m/s2, за случаите при отрицателно ускорение на превозното средство под това ускорение.
 5.2.1.8.2. Определеното по-горе компенсиране се допуска единствено когато началното задействане на спирачките е направено при скорост на превозното средство, която е по-голяма от 10 km/h.
 5.2.1.9. Неизправности в задвижването с електрическо управление не трябва да предизвикват задействане на спирачките противно на намеренията на водача.
 5.2.1.10. Работната и аварийната спирачна уредба и ръчната спирачка трябва да действат върху спирачни повърхности на части, постоянно свързани към колелата чрез елементи с достатъчна якост.
 Когато спирачният момент на дадена ос или оси се осигурява от спирачна уредба, работеща на принципа на триенето, и електрическа уредба за рекуперативно спиране от категория В, се допуска изключването на последната, при условие че източникът на спиране, действащ на принципа на триенето, остава постоянно включен и е способен да осигурява компенсирането, посочено в точка 5.2.1.7.2.1.
 В случай на кратки преходни периоди на изключване обаче се приема непълно компенсиране, като в рамките на 1s това компенсиране трябва да е достигнало поне 75 процента от своята крайна стойност.
 Независимо от това, във всички случаи постоянно включеният източник на спиране, действащ на принципа на триенето, трябва да гарантира, че работната и аварийната спирачна уредба продължават да работят с предписаната степен на ефективност.
 Разединяването на спирачните повърхности на ръчната спирачка се допуска единствено при условие че разединяването се управлява само от водача от неговото място чрез система, която не може да бъде приведена в действие от изтичане на спирачна течност.
 5.2.1.11. Износването на спирачките трябва да може лесно да се компенсира посредством система за ръчно или автоматично регулиране. Освен това управлението и елементите на задействане и на спирачките трябва да имат свободен ход и, ако е необходимо, подходящ начин за компенсиране, така че при загряване на спирачките или след определена степен на износване на спирачните накладки да се осигурява ефективно спиране, без да се налага незабавно регулиране.
 5.2.1.11.1. Регулирането на износването на работните спирачки трябва да бъде автоматично. Монтирането на устройства за автоматично регулиране на спирачката обаче не е задължително за превозните средства с висока проходимост от категории N2 и N3, и за задните спирачки на превозни средства от категория N1. Устройствата за автоматично регулиране на


text:
спирачката трябва да са такива, че след последователно загряване и охлаждане на спирачките, да продължават да осигуряват свободния ход, определен в точка 1.5.4 от приложение 4, след изпитване от тип I, също определено в това приложение.
 5.2.1.11.2. Проверка на износването на триещите елементи на работната спирачка
 5.2.1.11.2.1. Трябва да бъде възможно лесното извършване на оценка на износването на накладките на работната спирачка отстрани или под превозното средство, без да бъдат сваляни колелата, като се предвидят подходящи отвори за проверка или по друг начин. Това може да бъде постигано, като се използват обикновени стандартни сервизни инструменти или обичайно оборудване за контрол на превозни средства.
 Като алтернативен вариант, се допуска датчик на всяко колело (сдвоените колела се смятат за едно колело), който предупреждава водача на мястото му за управление за необходимостта от смяна на накладките. В случай на светлинно предупреждение може да бъде използван жълтият предупредителен сигнал, определен в точка 5.2.1.29.1.2 по-долу.
 5.2.1.11.2.2. Оценката на износването на повърхностите на триене на спирачните дискове или барабани може да се извърши или само чрез пряко измерване на конкретния елемент, или чрез проверка на показателите на износване на произволен диск или барабан, което може да наложи известна степен на разглобяване. Следователно към момента на одобряването на типа производителят на превозното средство трябва да определи следното:
 а)
 методът, с който може да бъде оценено износването на повърхностите на триене на дисковете или барабаните, включително степента на разглобяване и необходимите за осъществяването на това инструменти и операции;
 б)
 информацията, определяща максималното допустимо ниво на износване в момента, в който стане необходима подмяна.
 Тази информация се предоставя без ограничения, напр. в ръководството за експлоатация на превозното средство или в запис с електронни данни.
 5.2.1.12. В спирачните уредби с хидравлично задействане отворите за пълнене на резервоарите със спирачна течност трябва да бъдат леснодостъпни; освен това резервоарите, съдържащи запас от спирачна течност, трябва да бъдат проектирани и конструирани така, че да бъде лесно да се проверява нивото на спирачната течност, без да се налага отварянето им. Ако последното условие не е изпълнено, предупредителният червен сигнал, определен в точка 5.2.1.29.1.1 по-долу, трябва да привлече вниманието на водача към всеки спад на нивото на спирачната течност в резервоара, който може да доведе до неизправност на спирачната уредба. Видът спирачна течност, която се използва в спирачни уредби с хидравлично задействане, се обозначава със означение в съответствие с фигура 1 или 2 в стандарт ISO 9128:2006. Символът и маркировката трябва да бъдат незаличими и поставени на видно място в границите на 100 mm от отворите за пълнене на резервоарите за спирачна течност; производителят може да предостави допълнителна информация.
 5.2.1.13. Предупредително устройство
 5.2.1.13.1. Всяко превозно средство, оборудвано с работна спирачка, задействана от резервоар за сгъстен въздух, трябва, когато предписаната ефективност за аварийно спиране не може да бъде постигната с тази спирачка без използване на запасената енергия, да бъде снабдено, освен с манометър, когато такъв е наличен, с предупредително устройство, което подава светлинен или звуков сигнал, когато запасената енергия в която и да е част на уредбата спадне до стойност, при която, без дозареждане на резервоара


text:
и независимо от натоварването на превозното средство, след четирикратно пълно задействане на органа за управление на работната спирачка да е възможно той да се задейства за пети път и да се постигне предписаната за аварийно спиране ефективност (ако задействането на работната спирачка е изправно и спирачките са регулирани на възможно най-малка хлабина). Това предупредително устройство трябва да бъде пряко и постоянно включено в електрическата верига. Когато двигателят работи при нормални експлоатационни условия и няма повреди в спирачната уредба, какъвто е случаят при изпитванията за одобрение на тип, предупредителното устройство не трябва да подава никакъв сигнал, освен в случаите, в които е необходимо да се зареди(заредят) акумулаторът (акумулаторите) на енергия след пускане на двигателя. Като светлинен предупредителен сигнал се използва червеният предупредителен сигнал, определен в точка 5.2.1.29.1.1 по-долу.
 5.2.1.13.1.1. В случай на превозни средства обаче, за които се смята, че съответстват само на изискванията от точка 5.2.1.5.1 от настоящото правило, тъй като спазват изискванията от точка 1.2.2 от част В от приложение 7 към настоящото правило, предупредителното устройство трябва освен светлинният да включва и звуков сигнал. Не е необходимо тези устройства да работят едновременно, при условие че всяко от тях отговаря на горните условия и звуковият сигнал не се задейства преди светлинния. Като светлинен предупредителен сигнал се използва червеният предупредителен сигнал, определен в точка 5.2.1.29.1.1 по-долу.
 5.2.1.13.1.2. Това звуково устройство може да се изключва, когато е задействана ръчната спирачка и/или, по избор на производителя, в случай на автоматична предавателна кутия — лостът за превключване на предавките е в положение „паркиране“.
 5.2.1.14. Без да се засягат изискванията от точка 5.1.2.3 от настоящото правило, когато за действието на спирачната уредба е необходим допълнителен източник на енергия, запасът от енергия трябва да бъде такъв, че при спиране на двигателя или неизправност на средството за задействане на източника на енергия спирачната ефективност да е достатъчна да позволи спирането на превозното средство при предписаните условия. Освен това, ако мускулното усилие, упражнявано от водача върху ръчната спирачна уредба, се усилва чрез допълнително сервоустройство, привеждането в действие на ръчната спирачна уредба трябва да се осигури срещу неизправност на сервоустройството, ако е необходимо, чрез използването на акумулатор на енергия, който е независим от акумулатора, който обикновено се използва за захранване на сервоустройството. Това може да бъде запасът от енергия, предназначен за работната спирачна уредба.
 5.2.1.15. В случай на моторно превозно средство, за което е разрешено да се прикачва ремарке, оборудвано със спирачка, която се управлява от водача на теглещото превозно средство, работната спирачна уредба на теглещото превозно средство трябва да е оборудвана с устройство, което е така проектирано, че при неизправност на спирачната уредба на ремаркето или при скъсване на въздухопровода (или друга такава използвана връзка) между теглещото превозно средство и ремаркето, да продължава да е възможно спиране на теглещото превозно средство с предписаната ефективност за аварийно спиране; съответно се препоръчва по-специално устройството да е монтирано на теглещото превозно средство.
 5.2.1.16. Допълнителното пневматично/хидравлично оборудване трябва да бъде захранвано с енергия така, че по време на работата му да могат да бъдат достигнати предписаните стойности за отрицателно ускорение, като дори


text:
в случай на повреда в източника на енергия, действието на допълнителното оборудване да не позволява запасите от енергия, захранващи спирачните уредби, да спаднат под нивото, посочено в точка 5.2.1.13 по-горе.
 5.2.1.17. Работната спирачна уредба на ремаркета от категория O3 или O4 трябва да бъде от тип с непрекъснато или полунепрекъснато действие.
 5.2.1.18. В случай на превозно средство, за което е разрешено да тегли ремарке от категория O3 или O4, неговата спирачна уредба трябва да удовлетворява следните условия:
 5.2.1.18.1.
 когато се задейства аварийната спирачна уредба на теглещото превозно средство, трябва да се осъществява и плавно спиране на ремаркето;
 5.2.1.18.2.
 в случай на неизправност в работната спирачна уредба на моторното превозно средство, когато тази уредба се състои от най-малко две независими една от друга части, незасегнатата (незасегнатите) от неизправността част или части трябва да могат частично или напълно да задействат спирачките на ремаркето. Трябва да е възможно регулирането на спирачното действие. Ако това действие се постига чрез клапан, който обикновено е в неработно положение, то такъв клапан може да се вгради само, ако правилното му функциониране може да се проверява лесно от водача или от вътрешността на кабината, или извън превозното средство, без използване на инструменти;
 5.2.1.18.3.
 в случай на неизправност (напр. счупване или изпускане) в някой от въздухопроводите, прекъсване или повреда в линията за електрическо управление водачът трябва да има възможност напълно или частично да задейства спирачките на ремаркето или чрез органа за управление на работната спирачна уредба, или чрез органа за управление на аварийната спирачна уредба, или чрез органа за управление на ръчната спирачка, освен когато неизправността води автоматично до спиране на ремаркето с ефективността, предписана в точка 3.3 от приложение 4 към настоящото правило.
 5.2.1.18.4.
 Смята се, че изискванията за автоматично спиране от точка 5.2.1.18.3 по-горе са спазени, когато са изпълнени следните условия:
 5.2.1.18.4.1.
 когато определеният орган за управление на спирачката, посочен измежду споменатите в точка 5.2.1.18.3 по-горе, е напълно задействан, през следващите две секунди налягането в захранващия тръбопровод спада до 150 kPa; освен това, когато органът за управление на спирачката бъде освободен, налягането в захранващия тръбопровод трябва да се възстанови;
 5.2.1.18.4.2.
 когато захранващият тръбопровод се изпразва с дебит от най-малко 100 kPa/s, автоматичното спиране на ремаркето трябва да заработи, преди налягането в този тръбопровод да спадне до 200 kPa.
 5.2.1.18.5.
 В случай на неизправност в една от линиите за управление, свързващи две превозни средства, оборудвани съгласно точка 5.1.3.1.2, линията за управление, която не е засегната от неизправността, трябва автоматично да осигурява спирачната ефективност, предписана за ремаркето средство в точка 3.1 от приложение 4.
 5.2.1.19. В случай на моторно превозно средство, оборудвано да тегли ремарке с електрическа спирачна уредба, съгласно точка 1.1 от приложение 14 към настоящото правило, трябва да бъдат спазени следните изисквания:
 5.2.1.19.1.
 захранването (генератор и акумулаторна батерия) на моторното превозно средство трябва да бъде с достатъчна мощност, за да осигурява тока за електрическа спирачна уредба. Когато двигателят работи с честотата на въртене на празен ход, препоръчана от производителя, и всички електрически устройства, предоставени от производителя като стандартно оборудване на превозното средство, са включени, напрежението на електрическите


text:
вериги при максимална консумация на ток в електрическата спирачна уредба (15 А), не трябва да пада под 9,6 V, измерено в мястото на свързване с ремаркето. Необходимо е да се изключи възможността за късо съединение в електрическите вериги, включително в случай на претоварване;
 5.2.1.19.2.
 в случай на неизправност в работната спирачна уредба на теглещото превозно средство, когато тази уредба се състои от най-малко две независими една от друга части, незасегнатата (незасегнатите) от неизправността част или части трябва да могат частично или напълно да задействат спирачките на ремаркето;
 5.2.1.19.3.
 използването на прекъсвача и веригата на стопсветлината за задействане на електрическата спирачна уредба се допуска само ако връзката за задействане е свързана паралелно на стопсветлината и наличните прекъсвач и верига за стопсветлината могат да издържат допълнителното натоварване.
 5.2.1.20. В случай на пневматична работна спирачна уредба, състояща се от два или повече независими дяла, всякакво пропускане между дяловете преди или след органа за управление трябва да се изпуска постоянно в атмосферата.
 5.2.1.21. В случай на моторно превозно средство, за което е разрешено да тегли ремарке от категории О3 или О4, работната спирачна уредба на прикачното превозно средство може да се управлява само заедно с работната, аварийната или ръчната спирачна уредба на теглещото превозно средство. Допуска се обаче автоматично задействане на спирачките на ремаркето, когато теглещото превозно средство автоматично привежда в действие спирачките на ремаркето с единствената цел да се стабилизира превозното средство.
 5.2.1.22. В съответствие с приложение 13 към настоящото правило моторните превозни средства от категории M2, M3, N2 и N3 с не повече от четири оси трябва да бъдат оборудвани със системи против блокиране на колелата от категория 1.
 5.2.1.23. На моторните превозни средства, при които е разрешено тегленето на оборудвано със система против блокиране на колелата ремарке, на задвижването с електрическо управление трябва да бъде монтирано едното от следните две устройства, или и двете такива устройства:
 а)
 специален електрически съединител, съответстващ на ISO 7638:2003 (11);
 б)
 автоматичен съединител, отговарящ на изискванията, посочени в приложение 22.
 5.2.1.24. Допълнителни изисквания за превозни средства от категории M2, N1 и категория N2< 5 t, оборудвани с електрическа уредба за рекуперативно спиране от категория А:
 5.2.1.24.1.
 за превозни средства от категория N1 електрическото рекуперативно спиране трябва да се задейства само чрез педала на газта и/или при неутрално положение на превключвателя на предавките;
 5.2.1.24.2.
 освен това за превозни средства от категории M2 и N2 (< 5 t) органът за управление на електрическото рекуперативно спиране може да бъде отделен превключвател или лост;
 5.2.1.24.3.
 изискванията от точки 5.2.1.25.6 и 5.2.1.25.7 се прилагат и за уредби за рекуперативно спиране от категория А.
 5.2.1.25. Допълнителни изисквания за превозни средства от категории M2, N1 и категория N2 < 5 t, оборудвани с електрическа уредба за рекуперативно спиране от категория В:
 5.2.1.25.1.
 Частично или пълно изключване на част от работната спирачна уредба трябва да се извършва само чрез автоматично устройство. Това изискване не трябва да се тълкува като отклонение от изискванията на точка 5.2.1.10.
 5.2.1.25.2.
 Работната спирачна уредба трябва да има само едно устройство за управление.
 5.2.1.25.3.
 За превозни средства, оборудвани с електрическа


text:
уредба за рекуперативно спиране от двете категории, се прилагат всички съответни предписания освен точка 5.2.1.24.1.
 В този случай при превозни средства от категория N1 електрическата уредба за рекуперативно спиране може да се задейства от педала на газта и/или неутралното положение на превключвателя на предавките.
 Освен това задействането на органа за управление на работната спирачка не трябва да намалява гореописания спирачен ефект, създаван при отпускане на педала на газта.
 5.2.1.25.4.
 Работната спирачна уредба не трябва да изпитва неблагоприятно въздействие, дължащо се на прекъсването на връзката на двигателя (двигателите) с колелата или на предавателното отношение.
 5.2.1.25.5.
 Ако действието на електрическата съставка на спирачката се осигурява от връзката, установена между сигнала, постъпващ от органа за управление на работната спирачка, и спирачното усилие към съответните колела, то водачът трябва да бъде предупреден за нарушаването на тази връзка, което води до промяна на разпределянето на спирачното усилие между осите (приложение 10 или 13, което е приложимо), посредством светлинен предупредителен сигнал не по-късно от момента на привеждане в действие на органа за управление, като този сигнал продължава да свети, докато тази повреда съществува и ключът за пускане на двигателя е в положение „ВКЛ.“.
 5.2.1.25.6.
 Магнитните или електрическите полета не трябва въздействат неблагоприятно на действието на електрическото спиране.
 5.2.1.25.7.
 За превозни средства, оборудвани с устройство против блокиране на колелата, това устройство трябва да управлява електрическата уредба за рекуперативно спиране.
 5.2.1.26. Специални допълнителни изисквания за електрическото задвижване на ръчната спирачка
 5.2.1.26.1. В случай на неизправност в електрическото задвижване трябва да е предотвратено всякакво нецеленасочено привеждане в действие на ръчната спирачна уредба.
 5.2.1.26.2. В случай на електрическа неизправност трябва да бъдат изпълнени следните изисквания, както е посочено:
 5.2.1.26.2.1.
 Превозни средства от категории M2, M3, N2 и N3:
 В случай на електрическа неизправност на органа за управление или на прекъсване на проводници в задвижването с електрическо управление извън електронния блок (блокове) за управление (без захранването), трябва да се запазва възможността за задействане на ръчната спирачна уредба от мястото на водача и по този начин да може да се задържа превозното средство с товар неподвижно при наклон 8 % нагоре или надолу. Като алтернатива в този случай се допуска автоматично привеждане в действие на ръчната спирачна уредба, когато превозното средство е на място, при условие че се постигат гореописаните показатели и след задействането на спирачката тя остава в действие, независимо от положението на ключа за запалване (пускане) на двигателя. При този алтернативен вариант ръчната спирачна уредба трябва да се освобождава автоматично веднага след като водачът отново започне да предприема действия за привеждане на превозното средство в движение. Трябва да бъде възможно и освобождаването на ръчната спирачна уредба, при необходимост чрез използването на инструменти и/или допълнително устройство, които са налични/монтирани на превозното средство.
 5.2.1.26.2.2.
 Превозни средства от категория N1:
 В случай на електрическа неизправност на органа за управление или на прекъсване на проводници в задвижването с електрическо управление между органа за управление и електронния блок за управление на двигателя, трябва да се запазва възможността за задействане на ръчната спирачна уредба от мястото на водача и по този начин да може да се


text:
задържа превозното средство с товар неподвижно при наклон 8 % нагоре или надолу. Като алтернатива в този случай се допуска автоматично привеждане в действие на ръчната спирачна уредба, когато превозното средство е на място, при условие че се постигат гореописаните показатели и след задействането на спирачката тя остава в действие, независимо от положението на ключа за запалване (пускане) на двигателя. При този алтернативен вариант ръчната спирачна уредба трябва да се освобождава автоматично веднага след като водачът отново започне да предприема действия за привеждане на превозното средство в движение. За постигане или подпомагане на постигането на гореописаната ефективност може да се използва двигателят/ръчната предавателна кутия или автоматичната предавателна кутия в положение „паркиране“.
 5.2.1.26.2.3.
 Водачът трябва да бъде предупреждаван за прекъсване на проводници в електрическото задвижване или електрическа неизправност на органа за управление на ръчната спирачна уредба посредством жълт предупредителен сигнал, определен в точка 5.2.1.29.1.2. В случай че причина за жълтия предупредителен сигнал е прекъсване на проводници в задвижването с електрическо управление на ръчната спирачка, този сигнал трябва да бъде подаден веднага след като настъпи прекъсването. Освен това водачът трябва да бъде предупреждаван за електрическа неизправност на органа за управление или прекъсване на проводници, които са външни за електронния блок (блоковете) за управление (без захранването), чрез мигане на предупредителния сигнал, определен в точка 5.2.1.29.1.1, докато ключът за запалване (пускане) на двигателя е в положение „включено“ (в работно положение) и за период не по-малък от 10 секунди след това, като органът за управление е във „включено“ (работно) положение.
 Ако ръчната спирачна уредба обаче отчете правилно задействане на ръчната спирачка, мигането на червения предупредителен сигнал може да бъде потиснато и постоянно светещият червен сигнал може да бъде използван, за да се сигнализира за задействането на ръчната спирачна уредба.
 Когато привеждането в действие на ръчната спирачка по принцип се указва посредством отделен предупредителен сигнал, който удовлетворява всички изисквания от точка 5.2.1.29.3, този сигнал трябва да се използва, за да бъде изпълнено гореспоменатото изискване за червен сигнал.
 5.2.1.26.3. Допълнителното оборудване може да се захранва от електрическото задвижване на ръчната спирачна уредба, при условие че захранващата енергия е достатъчна, за да позволява привеждане в действие на ръчната спирачна уредба като допълнение към електрическите товари на превозното средство в състояние на пълна изправност. Освен това, когато акумулаторът на енергия се използва също и от работната спирачна уредба, се прилагат изискванията от точка 5.2.1.27.7.
 5.2.1.26.4. След изключването на ключа за запалване (пускане) на двигателя, който управлява захранването на спирачното оборудване с електрическа енергия, и/или изваждането на ключа, трябва да се запази възможността за задействане на ръчната спирачна уредба, като освобождаването ѝ трябва да е блокирано.
 5.2.1.27. Специални допълнителни изисквания към работни спирачни уредби със задвижване с електрическо управление
 5.2.1.27.1. При освободена ръчна спирачка работната спирачна уредба трябва да може да развива общо статично спирачно усилие, най-малко равно на това, което се изисква при изпитване тип 0, дори когато ключът за запалване (пускане) на двигателя е изключен и/или е изваден. В случай на моторни превозни средства, за които е разрешено да теглят ремарке от категория O3 или O4, превозните средства


text:
трябва да осигуряват пълен сигнал за управление на работната спирачна уредба на ремаркето. Под това трябва да се разбира, че задвижването на работната спирачна уредба разполага с достатъчен запас от енергия.
 5.2.1.27.2. Възникването на единична кратковременна неизправност (< 40 ms) в задвижването с електрическо управление (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.
 5.2.1.27.3. При необходимост водачът трябва да бъде информиран чрез червен или жълт предупредителен сигнал, посочени съответно в точки 5.2.1.29.1.1 и 5.2.1.29.1.2, за неизправност в задвижването с електрическо управление (12) (но не и в неговия акумулатор на енергия), която влияе на функциите и ефективността на системите, разглеждани в настоящото правило. Когато предписаната ефективност на работната спирачка повече не може да бъде осигурена (червен предупредителен сигнал), водачът трябва веднага да бъде предупреждаван за настъпването на неизправности, произтичащи от прекъсване на електрическата верига (напр. скъсване, разединяване) и предписаната остатъчна спирачна ефективност трябва да се осигури чрез задействането на органа за управление на работната спирачка в съответствие с точка 2.4 от приложение 4 към настоящото правило. Тези изисквания не трябва да се тълкуват като отклонение от изискванията за помощната спирачна уредба.
 5.2.1.27.4. Моторно превозно средство, електрически свързано с ремарке чрез линия за електрическо управление, трябва да осигурява ясно предупреждение на водача всеки път, когато от ремаркето постъпва информация за неизправност, представляваща спадане на запасената енергия в част на работната спирачна уредба на ремаркето под нивото на предупреждение, посочено в точка 5.2.2.16 по-долу. Подобно предупреждение също така трябва да се осигурява, когато продължително отпадане (> 40ms) на задвижването с електрическо управление на ремаркето (без неговия акумулатор на енергия) възпрепятства достигането на предписаната ефективност на работната спирачка на ремаркето, както е посочено в точка 5.2.2.15.2.1 по-долу. За тази цел трябва да бъде използван червеният предупредителен сигнал, посочен в точка 5.2.1.29.2.1.
 5.2.1.27.5. В случай на неизправност в източника на енергия за задвижването с електрическо управление, целият обхват на управление на работната спирачна уредба трябва да бъде гарантиран от номиналното ниво на запаса от енергия и след двадесет последователни пълни задействания на органа за управление на работната спирачка. При всяко задействане по време на изпитване, органът за управление трябва да остава напълно натиснат в продължение на 20 s и изключен в продължение на 5 s. Трябва да се смята, че по време на горепосоченото изпитване задвижването разполага с достатъчен запас от енергия, който осигурява пълното задействане на работната спирачна уредба. Това изискване не трябва да се тълкува като отклонение от изискванията на приложение 7.
 5.2.1.27.6. Когато напрежението на акумулаторната батерия спадне под стойността, определена от производителя, при която повече не може да се осигурява предписаната ефективност на работната спирачка и/или при която чрез нито един от най-малко два независими кръга на работната спирачка не може да се постигне предписаната аварийна спирачна ефективност, трябва да се включи червеният предупредителен сигнал, посочен в точка 5.2.1.29.1.1. След включването на предупредителния сигнал трябва да има възможност, чрез задействане на органа за управление на работната спирачка, да се постигне поне аварийната спирачна ефективност, предписана в точка 2.4 от


text:
приложение 4 към настоящото правило. Трябва да се смята, че задвижването на работната спирачна уредба разполага с достатъчен запас от енергия. Това изискване не трябва да се тълкува като отклонение от изискванията за аварийната спирачна уредба.
 5.2.1.27.7. Ако допълнителното оборудване се захранва от същия енергиен запас като задвижването с електрическо управление, то при честота на въртене на двигателя не повече от 80 % от честотата на въртене при максимална мощност, трябва да се гарантира подаването на достатъчно енергия за постигане на предписаните стойности на отрицателното ускорение или чрез осигуряване на захранване, позволяващо да се предотврати намаляването на този запас, или чрез изключване на предварително избрани части от допълнителното оборудване, при напрежение над критичната стойност, посочена в точка 4.1.6, така че да се предотврати допълнително намаляване на този запас. Спазването на това изискване може да се докаже чрез изчисление или чрез реално изпитване. При превозни средства, за които е разрешено тегленето на ремарке от категория О3 или О4, потреблението на енергия на ремаркето трябва да се отчита с помощта на товар от 400 W. Тази точка не се прилага за превозни средства, при които предписаните стойности на отрицателното ускорение могат да бъдат достигнати без използване на електрическа енергия.
 5.2.1.27.8. Ако допълнителното оборудване се захранва с енергия от задвижването с електрическо управление, трябва да са изпълнени посочените по-долу изисквания.
 5.2.1.27.8.1. В случай на неизправност в източника на енергия на движещо се превозно средство, енергията в акумулатора на енергия трябва да е достатъчна за задействане на спирачките чрез органа за управление.
 5.2.1.27.8.2. В случай на неизправност в източника на енергия, докато превозно средство стои на място и ръчната спирачка е задействана, енергията в акумулатора на енергия трябва да е достатъчна за включване на светлините, дори когато се използват спирачките.
 5.2.1.27.9. В случай на неизправност в задвижването с електрическо управление на работната спирачна уредба на теглещото превозно средство, оборудвано с линия за електрическо управление съгласно точка 5.1.3.1.2 или 5.1.3.1.3, трябва да се осигури възможност за пълно задействане на спирачките на ремаркето.
 5.2.1.27.10. В случай на неизправност в задвижването с електрическо управление на ремарке, електрически свързано само чрез линия за електрическо управление съгласно точка 5.1.3.1.3, спирането на ремаркето трябва да се осигури съгласно точка 5.2.1.18.4.1. Това се прилага всеки път, когато от ремаркето постъпва сигнал „заявка за спиране поради прекъсване на захранващия тръбопровод“ по частта от линията за електрическо управление, предназначена за предаване на данни, или в случай на продължително отсъствие на предаване на данни. Настоящата точка не трябва да се прилага за моторни превозни средства, които не могат да бъдат използвани с ремаркета, електрически свързани само чрез линия за електрическо управление, както е описано в точка 5.1.3.5.
 5.2.1.28. Специални изисквания за регулатора на взаимната връзка
 5.2.1.28.1. Регулатор на взаимната връзка е разрешен само на теглещото превозно средство.
 5.2.1.28.2. С действието си регулаторът на взаимната връзка трябва да намали разликата в стойностите на динамична интензивност на спиране на теглещите превозни средства и ремаркетата. Работата на регулатора на взаимната връзка трябва да бъде проверена по време на одобряването на типа. Методът, по който се извършва тази


text:
проверка, трябва да се съгласува между производителя на превозното средство и техническата служба, като методът за оценка и резултатите се прилагат към протокола за одобрение на типа.
 5.2.1.28.2.1. Регулаторът на взаимната връзка може да управлява интензивността на спиране TM/PM и/или съответстващата(ите) заявена(и) стойност(и) за спирачното усилие на ремаркето. В случай на теглещо превозно средство, оборудван с две линии на управление съгласно точка 5.1.3.1.2 по-горе, и двата сигнала трябва да се регулират по един и същи начин.
 5.2.1.28.2.2. Регулаторът на взаимната връзка не трябва да предотвратява използването на максимално възможното спирачно налягане (налягания).
 5.2.1.28.3. Превозното средство трябва да изпълнява изискванията за съвместимост на натоварването от приложение 10, но за постигане на целите по точка 5.2.1.28.2, превозното средство може да се отклонява от тези изисквания, когато действа регулаторът на взаимната връзка.
 5.2.1.28.4. При възникване на неизправност в регулатора на взаимната връзка, тя трябва да бъде открита и водачът да бъде предупреден за нея, като се използва жълтият предупредителен сигнал, посочен в точка 5.2.1.29.1.2. В случай на неизправност трябва да бъдат изпълнени съответните изисквания от приложение 10.
 5.2.1.28.5. Компенсирането посредством системата на регулатора на взаимната връзка трябва да се указва посредством жълтия предупредителен сигнал, определен в точка 5.2.1.29.1.2, ако компенсирането се отличава с повече от 150 kPa от номиналната заявена стойност, определена в точка 2.28.3 до гранична стойност за pm 650 kPa (или еквивалентна заявена стойност в цифров вид). Над нивото 650 kPa се подава предупредителен сигнал, когато компенсирането измества работната точка извън областта на съвместимост при състояние с товар, определена в приложение 10 за моторно превозно средство.
 Диаграма 1
 Теглещо превозно средство за ремаркета (без полуремаркета)
 Диаграма 2
 Влекачи за полуремаркета
 5.2.1.28.6. От системата за регулиране на взаимната връзка трябва да се управляват само спирачните усилия, които се осигуряват от работната спирачна уредба на моторното превозно средство и ремаркето. Спирачните усилия, възникващи в резултат от действието на допълнителните спирачни уредби, не трябва да се компенсират от работната спирачна уредба на моторното превозно средство или ремаркето. Приема се, че допълнителните спирачни уредби не са част от работните спирачни уредби.
 5.2.1.29. Предупредителни сигнали при неизправност и повреда в спирачката
 Общите изисквания за светлинните предупредителни сигнали, чието предназначение е да указват на водача някои конкретни неизправности (или повреди) в спирачното оборудване на моторното превозно средство, или, когато е приложимо, на ремаркето, са изложени в следващите подточки. С изключение на случаите, описани в точка 5.2.1.29.6 по-долу, тези сигнали трябва да се използват само за целите, предписани в настоящото правило.
 5.2.1.29.1. В моторните превозни средства трябва да бъде предвидена възможност за подаване на светлинни предупредителни сигнали за неизправност и повреда в спирачката, както следва:
 5.2.1.29.1.1.
 червен предупредителен сигнал, указващ определени другаде в настоящото правило неизправности в спирачното оборудване на превозното средство, които не позволяват постигането на предписаната ефективност на работната спирачка и/или които не позволяват действието на поне един от двата независими кръга на работното спиране;
 5.2.1.29.1.2.
 когато е приложимо, жълт предупредителен сигнал, указващ открита по електрически път повреда в спирачното оборудване на превозното средство, която не се указва от червения предупредителен сигнал, описан в точка 5.2.1.29.1.1


text:
по-горе.
 5.2.1.29.2. При моторните превозни средства, оборудвани с линия за електрическо управление и/или за които е разрешено да теглят ремарке, оборудвано с линия за електрическо управление, трябва да бъде възможно подаването на отделен жълт предупредителен сигнал за указване на повреда в задвижването с електрическо управление на спирачното оборудване на ремаркето. Сигналът трябва да се задейства от ремаркето през извод 5 на електрическия съединител, съответстващ на ISO 7638:2003 (13), и във всеки случай сигналът, подаван от ремаркето, трябва да бъде показван без значително забавяне или промяна от теглещото превозно средство. Този предупредителен сигнал не трябва да светва, когато е свързано ремарке без линия за електрическо управление и/или задвижване с електрическо управление, или когато не е свързано ремарке. Тази функция трябва да бъде автоматична.
 5.2.1.29.2.1. В случай на моторно превозно средство, оборудвано с линия за електрическо управление, когато е електрически свързано с ремарке чрез линия за електрическо управление, червеният предупредителен сигнал, посочен в точка 5.2.1.29.1.1 по-горе, трябва също да се използва за указване на някои конкретни неизправности в спирачното оборудване на ремаркето всеки път, когато от ремаркето постъпва съответната информация за неизправност по частта от линията за електрическо управление, предназначена за предаване на данни. Тази индикация трябва да е в допълнение към предупредителния сигнал, определен в точка 5.2.1.29.2 по-горе. Като алтернатива, вместо използването на червения предупредителен сигнал, посочен в точка 5.2.1.29.1.1 и придружаващия жълт предупредителен сигнал, посочен по-горе, в теглещото превозно средство може да бъде предвиден отделен червен предупредителен сигнал за указване на такава неизправност в спирачното оборудване на ремаркето.
 5.2.1.29.3. Предупредителните сигнали трябва да са видими дори на дневна светлина; водачът трябва да може от мястото си да проверява лесно изправното състояние на сигналните устройства; неизправност на елемент от предупредителните устройства не трябва да води до загуба на ефективност на спирачната уредба.
 5.2.1.29.4. Освен ако не е указано друго, то:
 5.2.1.29.4.1.
 водачът трябва да бъде предупреждаван за конкретната неизправност или повреда чрез гореспоменатия предупредителен сигнал(и) преди привеждането в действие на съответния орган за управление на спирането;
 5.2.1.29.4.2.
 предупредителният(те) сигнал(и) трябва да се показва(т) през цялото време, докато продължава неизправността/повредата и когато ключът за запалване (пускане) на двигателя е в положение „включено“ (в работно положение); и
 5.2.1.29.4.3.
 предупредителният сигнал трябва да бъде постоянен (немигащ).
 5.2.1.29.5. Гореспоменатият(те) предупредителен(и) сигнал(и) трябва да светва(т), когато електрическото оборудване (и спирачната уредба) на превозното средство е захранено. При неподвижно превозно средство трябва да се извърши проверка, която да установи, че в спирачната уредба отсъстват конкретните неизправности или повреди, преди изключването на предупредителните сигнали. Информацията за конкретните неизправности или повреди, които трябва да задействат гореспоменатите предупредителни сигнали, но които не се откриват при статични условия, трябва да се систематизира в процеса на появата им и те да бъдат показвани от предупредителните устройства при пускането на двигателя и при всички случаи, когато ключът за запалване (пускане) на двигателя е в положение „включено“ (в работно положение) през цялото време на наличие на неизправността или повредата.
 5.2.1.29.6. Неспецифицираните неизправности (или повреди) или друга информация относно спирачките или ходовата част на моторното превозно средство, могат да бъдат показани със сигнала, посочен в


text:
точка 2.2.1.29.1.2, при условие че са изпълнени всички от следните условия:
 5.2.1.29.6.1.
 превозното средство е на място;
 5.2.1.29.6.2.
 след първоначалното захранване на спирачното оборудване и след като сигналът е указал, че след процедурите, уточнени в точка 5.2.1.29.5, не са открити никакви конкретни неизправности (или повреди); и
 5.2.1.29.6.3.
 неспецифицирани повреди или друга информация трябва да бъдат указвани само посредством мигане на предупредителния сигнал. Предупредителният сигнал обаче трябва да се изключва, след като скоростта на превозното средство за първи път надвиши 10 km/h.
 5.2.1.30. Подаване на сигнал за спиране за включване на стопсветлините
 5.2.1.30.1. При задействането на работната спирачна уредба от водача се подава сигнал, който служи за включване на стопсветлините.
 5.2.1.30.2. Изисквания за превозните средства, които използват електронни сигнали за управление на първоначалното задействане на работната спирачна уредба и които са оборудвани с допълнителна спирачна уредба и/или електрическата уредба за рекуперативно спиране от категория А:
 Постигане на отрицателно ускорение посредством допълнителната спирачна уредба и/или електрическата уредба за рекуперативно спиране
 ≤ 1,3 m/s2
 > 1,3 m/s2
 Сигналът може да бъде генериран
 Сигналът трябва да бъде генериран
 5.2.1.30.3. В случай на превозни средства, оборудвани със спирачна уредба, чиято спецификация е различна от определената в точка 5.2.1.30.2.1 по-горе, привеждането в действие на допълнителната спирачна уредба и/или електрическата уредба за рекуперативно спиране от категория А може да генерира сигнала независимо от полученото отрицателно ускорение.
 5.2.1.30.4. Сигналът не трябва да бъде генериран, когато забавянето е резултат от естествения спирачен ефект само на двигателя.
 5.2.1.30.5. Задействането на работната спирачна уредба от „автоматично спиране“ трябва да генерира споменатия по-горе сигнал. Когато обаче полученото забавяне е по-малко от 0,7 m/s2, сигналът може да бъде потиснат (14).
 5.2.1.30.6. При задействането на част от работната спирачна уредба от „избирателно спиране“, гореспоменатият сигнал не трябва да се генерира (15).
 5.2.1.30.7. В случай на превозни средства, оборудвани с линия за електрическо управление, сигналът трябва да се генерира от моторното превозно средство, когато по линията за електрическо управление от ремаркето е получено съобщение „включи стопсветлините“.
 5.2.1.31. Когато превозното средство е оборудвано със средство за указване на аварийно спиране, задействането и изключването на сигнала за аварийно спиране трябва да се генерира само от задействането на работната спирачна уредба, когато са изпълнени следните условия (16):
 5.2.1.31.1.
 Сигналът не трябва да се задейства, когато отрицателното ускорение на превозното средство е под стойностите, определени в дадената по-долу таблица, но той може да се генерира при всяка стойност на отрицателното ускорение равна или по-висока от тях, като действителната стойност се определя от производителя на превозното средство.
 Сигналът не трябва да се задейства под
 N1
 6 m/s2
 M2, M3, N2 и N3
 4 m/s2
 За всички превозни средства сигналът трябва да се изключва най-късно в момента, в който отрицателното ускорение спадне под 2,5 m/s2;
 5.2.1.31.2.
 Могат също да се използват следните условия:
 а)
 Сигналът може да бъде генериран от предвиждане за отрицателното ускорение на превозното средство, получено в резултат на командата за спиране в съответствие с праговите стойности за задействане и изключване на спирането, определени в точка 5.2.1.31.1 по-горе;
 или
 б)
 сигналът може да се включва, когато работната спирачна уредба